WHA ตั้งบ.ร่วมทุน “ดับบลิวเอชเอ ทัส” รุกพัฒนา-ดำเนินงานโครงการนวัตกรรม
WHA ตั้งบ.ร่วมทุน "ดับบลิวเอชเอ ทัส" รุกพัฒนา-ดำเนินงานโครงการนวัตกรรม
29 มิ.ย. 2563

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) ซึ่งเป็นบริษัทย่อยของบริษัทฯ ผ่านการถือหุ้นทางอ้อมโดย บริษัท ดับบลิวเอชเอ เวนเจอร์ โฮลดิ้ง จำกัด ได้จัดตั้งบริษัทย่อยในประเทศไทยเพื่อการร่วมทุนกับ หยูนนาน ทัส อินดัสทรี้ แอนด์ คอมเมิร์ช ดีเวลลอปเม้นท์ โดยประกอบธุรกิจด้านการพัฒนา และดำเนินงานโครงการนวัตกรรมในประเทศไทย
โดยจัดตั้ง บริษัท ดับบลิวเอชเอ ทัส จำกัด (WHA TUS) เพื่อพัฒนาและดำเนินงานโครงการนวัตกรรมในประเทศไทย ด้วยทุนจดทะเบียนเริ่มต้น 10,000 บาท จำนวน 1,000 หุ้น โดย บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) ถือหุ้นร้อยละ 51 ของจำนวนหุ้นทั้งหมด และ หยูนนาน ทัส อินดัสทรี้ แอนด์ คอมเมิร์ช ดีเวลลอปเม้นท์ถือหุ้นร้อยละ 49 ของจำนวนหุ้นทั้งหมด